proxectonos/corpus_dominio_legal_administrativo_tmp huggingface dataset:
ORDE do 31 de xaneiro de 2017 pola que se modifica a autorización do centro privado San José de la Guía de Vigo (Pontevedra).
Consellería de Cultura, Educación e Ordenación Universitaria — III. Outras disposicións — 16/02/2017

A representante da titularidade do centro privado San José de la Guía de Vigo (Pontevedra), solicita o incremento de 10 postos escolares do ciclo formativo de grao superior en Integración Social autorizado para 20 alumnos/unidade.
Logo da tramitación do expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Primeiro. Autorizar o incremento de 10 postos escolares no ciclo formativo de grao superior en Integración Social, no centro privado que se sinala a seguir:
Denominación xenérica: centro privado
Denominación específica: San José de la Guía.
Código: 36011361.
Enderezo: r/ Doutor Corbal, 25.
Localidade: Vigo.
Concello: Vigo.
Código postal: 36207.
Provincia: Pontevedra.
Titular: misioneiras Siervas de San José.
Composición resultante:
a) Educación infantil: 3 unidades.
b) Educación primaria: 6 unidades.
c) Educación secundaria obrigatoria: 4 unidades.
d) Formación profesional:
– Ciclo formativo de formación profesional básica en Informática e Comunicacións (2 unidades para 20 alumnos/as unidade).
– Ciclo formativo de grao superior en Educación Infantil (2 unidades para 30 alumnos/as cada unha).
– Ciclo formativo de grao superior en Integración Social (2 unidades para 30 alumnos/as cada unha).
Segundo. Esta orde dará lugar á correspondente inscrición no Rexistro de Centros da Comunidade Autónoma de Galicia.
Terceiro. O centro queda obrigado ao cumprimento da normativa vixente e a solicitar a oportuna revisión cando teñan que modificarse calquera dos datos que se sinalan nesta orde.
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente o recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 31 de xaneiro de 2017
RECURSO de inconstitucionalidade 2311-2017, contra as disposicións adicional cuarta, transitoria única e derradeira terceira, número 5, da Lei do Parlamento de Galicia 2/2017, do 8 de febreiro, de medidas fiscais, administrativas e de ordenación; referidas ao réxime do persoal letrado ao servizo do Consello Consultivo de Galicia.
Tribunal Constitucional — I. Disposicións xerais — 03/07/2017

Recurso de inconstitucionalidade 2311-2017, contra as disposicións adicional cuarta, transitoria única e derradeira terceira, número 5, da Lei do Parlamento de Galicia 2/2017, do 8 de febreiro, de medidas fiscais, administrativas e de ordenación; referidas ao réxime do persoal letrado ao servizo do Consello Consultivo de Galicia.
O Pleno do Tribunal Constitucional, mediante providencia do 20 de xuño actual, acordou admitir a trámite o recurso de inconstitucionalidade núm. 2311-2017, promovido por máis de cincuenta deputados do Grupo Parlamentario Confederal de Unidos Podemos-En Comú Podem-En Marea, contra as disposicións adicional cuarta, transitoria única e derradeira terceira, número 5, da Lei do Parlamento de Galicia 2/2017, do 8 de febreiro, de medidas fiscais, administrativas e de ordenación; todas elas referidas ao réxime do persoal letrado ao servizo do Consello Consultivo de Galicia.
Madrid, 20 de xuño de 2017
ORDE do 15 de febreiro de 2017 pola que se nomean as persoas que ocuparán a presidencia e vicepresidencia do Consello Regulador da Denominación de Orixe Protexida Queixo Tetilla.
Consellería do Medio Rural — II. Autoridades e persoal — 21/02/2017

Tras o cese a petición propia de Carlos Cid González e María Pilar Castro Vallo como presidente e vicepresidenta, respectivamente, do Consello Regulador da Denominación de Orixe Protexida Queixo Tetilla, o Pleno deste organismo celebrado o pasado día 3 de febreiro decidiu que a presidencia fose ostentada por Manuel Granja Munín e que a vicepresidencia fose exercida pola vogalía que ostenta a empresa Lácteos Anzuxao, S.L., representada por Javier Sampayo Menéndez.
Conforme indica o artigo 20 do Decreto 4/2007, do 18 de xaneiro, polo que se regulan as denominacións xeográficas de calidade do sector alimentario e os seus consellos reguladores, unha vez elixida a persoa que ostentará a presidencia, deberá facerse o seu nomeamento mediante orde da consellería competente. Unha previsión semellante recolle o artigo 23 do citado decreto en relación coa vicepresidencia.
Polo anterior,
Artigo único
Nomear presidente do Consello Regulador da Denominación de Orixe Protexida Queixo Tetilla a Manuel Granja Munín, e nomear vicepresidente dese consello regulador a Lácteos Anzuxao, S.L., representada por Javier Sampayo Menéndez.
Santiago de Compostela, 15 de febreiro de 2017
RESOLUCIÓN do 6 de febreiro de 2017 pola que se dá publicidade ás axudas concedidas ao abeiro da Orde do 19 de setembro de 2016 pola se establecen as bases reguladoras das axudas aos viticultores da Ribeira Sacra afectados polo pedrazo.
Consellería do Medio Rural — III. Outras disposicións — 17/02/2017

De conformidade co establecido no artigo 15 da Lei 9/2007, do 13 de xuño, de subvencións de Galicia, e no artigo 17, punto b) da Lei 1/2016, do 18 de xaneiro, de transparencia e bo goberno, os órganos administrativos concedentes publicarán no Diario Oficial de Galicia as subvencións concedidas con expresión da convocatoria, o programa e crédito orzamentario a que se imputen, a finalidade da subvención, o beneficiario e cantidade concedida.
Na súa virtude, a Dirección Xeral de Gandaría, Agricultura e Industrias Agroalimentarias, por delegación da conselleira,
Publicar no Diario Oficial de Galicia as axudas concedidas ao abeiro da Orde do 19 de setembro de 2016 pola se establecen as bases reguladoras das axudas aos viticultores da Ribeira Sacra afectados polo pedrazo, que figuran como anexo nesta resolución.
Santiago de Compostela, 6 de febreiro de 2017
Convocatoria: Orde do 19 de setembro de 2016 pola se establecen as bases reguladoras das axudas aos viticultores da Ribeira Sacra afectados polo pedrazo (DOG nº 182, do 23 de setembro).
Aplicación orzamentaria: 13.03.712B.772.1 dos orzamentos xerais da Comunidade Autónoma de Galicia, dotada cun crédito total de 500.000 euros para o ano 2016.
Finalidade: que nas parcelas vitícolas que foron afectadas polo pedrazo se siga realizando unha viticultura de montaña cualificada como heroica polo Centro de Investigacións, Estudo, Salvagarda, Coordinación e Valorización da Viticultura de Montaña (Cervim), que axuda á conservación do medio rural da Ribeira Sacra.
Beneficiarios/as e subvención:
RESOLUCIÓN do 6 de febreiro de 2017 pola que se dá publicidade á denegación de axudas de agroambiente e clima e agricultura ecolóxica, ao abeiro da Orde do 29 de xaneiro de 2016.
Fondo Galego de Garantía Agraria — III. Outras disposicións — 17/02/2017

Mediante a Orde do 29 de xaneiro de 2016 (DOG núm. 20, do 1 de febreiro), a Consellería do Medio Rural regulou a aplicación dos pagamentos directos á agricultura e á gandaría e das axudas ao desenvolvemento rural suxeitas ao sistema integrado de xestión e control.
O artigo 27 da citada orde dispón que as resolucións poderán ser notificadas de acordo co establecido no artigo 59.6.b) da Lei 30/1992, do 26 de novembro, de réxime xurídico das administracións públicas e do procedemento administrativo común. De conformidade co establecido no dito artigo, a notificación realizarase mediante a publicación no Diario Oficial de Galicia.
Por outra banda, de conformidade co artigo 7.1 da Lei 9/2007, do 13 de xuño, de subvencións de Galicia, e co Decreto 7/2014, do 16 de xaneiro, polo que se aprobaron os estatutos do organismo autónomo Fondo Galego de Garantía Agraria (de aquí en diante, Fogga), atribuíuse á Dirección do Fogga a potestade de resolver os procedementos de concesión de axudas que se tramiten no ámbito das súas competencias.
Logo do informe da Subdirección Xeral de Xestión da PAC e de acordo coa proposta de resolución da Dirección do Fondo Galego de Garantía Agraria da Consellería do Medio Rural,
Denegarlles as axudas de agroambiente e clima e agricultura ecolóxica correspondentes á campaña 2016 aos solicitantes relacionados no anexo e polos motivos indicados nel.
Contra esta resolución, que non esgota a vía administrativa, poderá interpoñerse recurso de alzada ante a presidenta do Fogga, no prazo dun mes de conformidade co disposto no artigo 5.2 do Decreto 7/2014, do 16 de xaneiro, e nos artigos 121 e 122 da Lei 39/2015, do 1 de outubro, do procedemento administrativo común das administracións públicas. A presentación do recurso poderá facerse en calquera dos lugares previstos no artigo 16 da Lei 39/2015, do 1 de outubro.
Santiago de Compostela, 6 de febreiro de 2017
Listaxe de solicitudes de agroambiente e clima e agricultura ecolóxica.
Campaña 2016.
ORDE do 1 de febreiro de 2017 pola que se extingue a autorización do centro privado de educación especial Esclavas de la Virgen Dolorosa, de Mos (Pontevedra), por cesamento de actividades docentes.
Consellería de Cultura, Educación e Ordenación Universitaria — III. Outras disposicións — 17/02/2017

A titularidade do centro privado de educación especial Esclavas de la Virgen Dolorosa, de Mos (Pontevedra), solicita a extinción da autorización por cesamento de actividades. Por Orden do 22 de xaneiro de 1999 autorizouse a súa apertura e funcionamento para 3 unidades de educación especial.
O expediente tramítase de conformidade co Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias e coa Orde do 20 de setembro de 1995 que o desenvolve.
Por isto, por proposta da Dirección Xeral de Centros e Recursos Humanos,
DISPOÑO:
Primeiro. Extinguir, de conformidade co artigo 17.1 do Decreto 133/1995, por cesamento nas súas actividades docentes, por instancia da titularidade do centro, a autorización das ensinanzas autorizadas no centro privado de educación especial Esclavas de la Virgen Dolorosa, de Mos, código do centro 36024008.
Segundo. A presente extinción da autorización dará lugar á correspondente inscrición no Rexistro de Centros da Consellería de Cultura, Educación e Ordenación Universitaria.
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, o recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 1 de febreiro de 2017
RESOLUCIÓN do 26 de xaneiro de 2017, da Dirección Xeral de Desenvolvemento Pesqueiro, pola que se dá publicidade ás axudas concedidas ao amparo da Orde do 24 de maio de 2016 pola que se establecen as bases reguladoras para a concesión de axudas para proxectos ao amparo das estratexias de desenvolvemento local participativo (EDLP) aprobadas pola Consellería do Mar aos grupos de acción local do sector pesqueiro para o desenvolvemento sustentable das zonas de pesca no marco do Fondo Europeo Marítimo e de Pesca 2014-2020, e convócanse as correspondentes ao ano 2016 (Diario Oficial de Galicia número 109, do 9 de xuño).
Consellería do Mar — III. Outras disposicións — 17/02/2017

De conformidade co establecido no artigo 15.1 da Lei 9/2007, do 13 de xuño, de subvencións de Galicia, a disposición adicional primeira da referida orde reguladora dispón: «A Consellería do Mar publicará no Diario Oficial de Galicia as axudas concedidas con suxeición a esta orde, indicando o programa e crédito orzamentario ás que se imputan, o beneficiario, a cantidade concedida e a finalidade da subvención».
Na súa virtude,
Ordenar a publicación no Diario Oficial de Galicia das axudas concedidas, na convocatoria de 2016, con cargo ás aplicacións orzamentarias 14.03.723C.780.0 e 14.03.723C.770.0 para o financiamento de proxectos ao amparo das estratexias de desenvolvemento local participativo (EDLP) aprobadas pola Consellería do Mar aos grupos de acción local do sector pesqueiro (GALP), cofinanciadas nun 85 % polo Fondo Europeo Marítimo e de Pesca.
Santiago de Compostela, 26 de xaneiro de 2017
EXTRACTO da Resolución do 21 de xuño de 2017 pola que se establecen as bases reguladoras para a concesión, en réxime de concorrencia competitiva, de bolsas para realizar estudos no Centro Superior de Hostalaría de Galicia, e se convocan para o curso 2017/18.
Axencia Turismo de Galicia — III. Outras disposicións — 03/07/2017

BDNS (identif.): 352774.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://pap.minhap.gob.es/bdnstrans/index).
Primeiro.
Beneficiario
Poderá solicitar estas bolsas o alumnado que reúna os requisitos académicos e económicos que establece esta resolución e teña feito, se procede, a reserva de praza nalgunha das titulacións do Centro Superior de Hostalaría de Galicia (CSHG) para o curso 2017/18.
Segundo.
Obxecto
Establecemento das bolsas de matrícula e de excelencia, en réxime de concorrencia competitiva, para o alumnado que curse as titulacións que imparte o Centro Superior de Hostalaría de Galicia (CSHG) para o curso 2017/18.
1. As modalidades de bolsa alcanzarán unicamente unha parte porcentual dos prezos da matrícula en réxime externo da titulación en que se matricule.
2. Segundo a contía, as bolsas distribúense da seguinte forma:
Bolsas tipo I: cobren aproximadamente o 80 % da matrícula en réxime externo.
Bolsas tipo II: cobren aproximadamente o 50 % da matrícula en réxime externo.
3. Conforme os requisitos académicos e económicos, se é o caso, as bolsas divídense en dous grupos:
A) Bolsas de matrícula.
a) 6 bolsas tipo I para o 1º curso de diploma superior en xestión hoteleira.
b) 12 bolsas tipo II para o 1º curso de diploma superior en xestión hoteleira.
c) 3 bolsas tipo II para o 1º curso de certificado de elaboración e xestión en cociña.
B) Bolsas de excelencia.
2 bolsas tipo I para o 1º curso de diploma superior en xestión hoteleira.
Terceiro.
Bases reguladoras
Resolución do 21 de xuño de 2017 pola que se establecen as bases reguladoras para a concesión, en réxime de concorrencia competitiva, de bolsas para realizar estudos no Centro Superior de Hostalaría de Galicia, e se convocan para o curso 2017/18.
Cuarto.
Importe
Bolsas tipo I: cobren aproximadamente o 80 % da matrícula en réxime externo.
Bolsas tipo II: cobren aproximadamente o 50 % da matrícula en réxime externo.
Quinto.
Prazo de presentación de solicitudes
O prazo de presentación de solicitudes será dun mes contado a partir do día seguinte ao da súa publicación no
Diario Oficial de Galicia
.
Sexto.
Aboamento e xustificación
Unha vez publicada a resolución de concesión no
Diario Oficial de Galicia
, o/a beneficiario/a poderá descontar dos prezos da matrícula o tipo de bolsa que lle foi concedido.
Santiago de Compostela, 21 de xuño de 2017
EXTRACTO da Orde do 19 de xuño de 2017 pola que se establecen as bases reguladoras e se procede á convocatoria dos premios fin de carreira da Comunidade Autónoma de Galicia para o alumnado que rematou os seus estudos universitarios no ano 2016 nas universidades do Sistema universitario de Galicia.
Consellería de Cultura, Educación e Ordenación Universitaria — III. Outras disposicións — 03/07/2017

BDNS (identif.): 353166.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index):
Primeiro. Persoas beneficiarias
Estudantes que remataron brillantemente os seus estudos universitarios conducentes a unha titulación oficial de grao no curso académico 2015/16 nas universidades do Sistema universitario de Galicia.
Segundo. Obxecto
Convocar, en réxime de concorrencia competitiva, os premios fin de carreira da Comunidade Autónoma para os/as estudantes do Sistema universitario de Galicia que remataron os seus estudos universitarios conducentes a unha titulación oficial de grao no curso académico 2015/16.
Terceiro. Bases reguladoras
Publícanse conxuntamente coa convocatoria.
Cuarto. Orzamento e contía dos premios
O importe global previsto na orde é de 222.000,00 €.
Cada premio terá unha dotación máxima de 3.000 € e un diploma acreditativo.
Quinto. Prazo de presentación de solicitudes
Será dun mes, contado desde o día seguinte ao da publicación da convocatoria no Diario Oficial de Galicia. Entenderase como último día do prazo o correspondente ao mesmo ordinal do día da publicación.
Santiago de Compostela, 19 de xuño de 2017
RESOLUCIÓN do 16 de xuño de 2017, da Dirección Xeral de Familia, Infancia e Dinamización Demográfica, pola que se procede á publicación das axudas concedidas en virtude da Orde do 6 de maio de 2016, da Consellería de Política Social, pola que se regulan as bases que rexerán o procedemento de concesión de axudas para a posta en marcha de casas niño, parcialmente cofinanciadas polo Fondo Europeo de Desenvolvemento Rexional no marco do programa operativo Feder Galicia 2014-2020, e se procede á súa convocatoria en réxime de concorrencia competitiva para os anos 2016, 2017, 2018 e 2019.
Consellería de Política Social — III. Outras disposicións — 03/07/2017

De conformidade co disposto no artigo 18.1 da Lei 38/2003, do 17 de novembro, xeral de subvencións; no artigo 15.1 da Lei 9/2007, do 13 de xuño, de subvencións de Galicia; no Decreto lexislativo 1/1999, do 7 de outubro, polo que se aproba o texto refundido da Lei de réxime financeiro e orzamentario de Galicia, procédese á publicación das axudas concedidas en virtude da Orde do 6 de maio de 2016, da Consellería de Política Social, pola que se regulan as bases que rexerán o procedemento de concesión de axudas para a posta en marcha de casas niño, parcialmente cofinanciadas polo Fondo Europeo de Desenvolvemento Rexional no marco do programa operativo Feder Galicia 2014-2020, e se procede á súa convocatoria en réxime de concorrencia competitiva para os anos 2016, 2017, 2018 e 2019.
Finalidade da axuda: as axudas teñen por obxecto a posta en marcha de experiencias piloto destinadas á atención de nenas e nenos de ata tres anos de idade, mediante o establecemento dunha casa niño, nos núcleos rurais do territorio da Comunidade Autónoma de Galicia en que non exista ningún outro recurso de atención continuada á infancia de ata tres anos de idade.
Norma reguladora: Orde do 6 de maio de 2016, da Consellería de Política Social, pola que se regulan as bases que rexerán o procedemento de concesión de axudas para a posta en marcha de casas niño, parcialmente cofinanciadas polo Fondo Europeo de Desenvolvemento Rexional no marco do programa operativo Feder Galicia 2014-2020, e se procede á súa convocatoria en réxime de concorrencia competitiva para os anos 2016, 2017, 2018 e 2019 (DOG núm. 96, do 23.5.2016).
Crédito orzamentario: 2.508.245,00 euros, distribuído en catro anualidades e con cargo ás aplicacións orzamentarias que se indican:
As axudas financiadas coa aplicación orzamentaria 12.02.312B.770.0 destinada ao financiamento dos gastos de investimento están cofinanciadas ao 80 % con fondos do programa operativo Feder Galicia 2014-2020, eixe prioritario 10, prioridade de investimento 05, obxectivo específico 01.
As persoas beneficiarias e o importe das axudas concedidas a cada unha delas expresado en euros recóllense no anexo a esta resolución.
Santiago de Compostela, 16 de xuño de 2017
DECRETO 57/2017, do 29 de xuño, polo que se autoriza a modificación da denominación da Escuela de Negocios Afundación, centro adscrito á Universidade de Vigo que pasa a denominarse Instituto de Educación Superior Intercontinental da Empresa (Ieside).
Consellería de Cultura, Educación e Ordenación Universitaria — III. Outras disposicións — 03/07/2017

O Estatuto de autonomía de Galicia, no seu artigo 31, establece como competencia plena da Comunidade Autónoma de Galicia a regulación e administración do ensino en toda a súa extensión, niveis e graos, modalidades e especialidades, no ámbito das súas competencias.
A Lei orgánica 6/2001, do 21 de decembro, de universidades, e o Decreto 259/1994, do 29 de xullo, establece o procedemento para a creación e recoñecemento de universidades, centros universitarios e autorización de estudos na Comunidade Autónoma de Galicia.
A Lei 6/2013, do 13 de xuño, do Sistema universitario de Galicia, no seu artigo 17, establece o procedemento para a creación e recoñecemento de universidades, centros universitarios e autorización de estudos na Comunidade Autónoma de Galicia, ben por propia iniciativa, co acordo do Consello de Goberno da Universidade, ben por iniciativa da universidade, mediante proposta do seu Consello de Goberno, en ambos os dous casos co informe favorable do seu consello social.
Os requisitos específicos determínanse no Real decreto 420/2015, do 29 de maio, de creación, recoñecemento, autorización e acreditación de universidades e centros universitarios.
Na súa virtude en aplicación da normativa vixente, logo do informe preceptivo do Consello Galego de Universidades, en uso das atribucións conferidas pola Lei 1/1983, do 22 de febreiro, de normas reguladoras da Xunta e da súa Presidencia, por proposta do conselleiro de Cultura, Educación e Ordenación Universitaria e logo da deliberación do Consello da Xunta de Galicia na súa reunión do vinte e nove de xuño dous mil dezasete,
Artigo único.
Cambio de denominación
Autorízase o cambio de denominación da Escuela de Negocios Afundación, centro adscrito á Universidade de Vigo que pasará a denominarse Instituto de Educación Superior Intercontinental da Empresa (Ieside).
Disposición derradeira primeira.
Desenvolvemento normativo
Autorízase a persoa titular da consellería competente en materia universitaria para ditar cantas disposicións sexan necesarias para a aplicación e o desenvolvemento deste decreto.
Disposición derradeira segunda.
Entrada en vigor
Este decreto entrará en vigor o día seguinte ao da súa publicación no
Diario Oficial de Galicia
.
Santiago de Compostela, vinte e nove de xuño de dous mil dezasete
ORDE do 16 de xuño de 2017 pola que se nomean vogais do Xurado de Expropiación de Galicia.
Consellería de Infraestruturas e Vivenda — II. Autoridades e persoal — 03/07/2017

A Lei 2/2016, do 10 de febreiro, do solo de Galicia, dispón no seu artigo 11.1 que o Xurado de Expropiación de Galicia é un órgano colexiado permanente da Comunidade Autónoma de Galicia especializado nos procedementos para a fixación do prezo xusto na expropiación forzosa cando a Administración expropiante sexa a Comunidade Autónoma ou as entidades locais do seu ámbito territorial. O dito precepto establece, entre outros aspectos, as funcións deste xurado, que son desenvolvidas mediante o Decreto 143/2016, do 22 de setembro, polo que se aproba o Regulamento da Lei 2/2016, do 10 de febreiro, do solo de Galicia, e polo Regulamento de Organización e funcionamento do Xurado de Expropiación de Galicia, aprobado por medio do Decreto 223/2005, do 16 de xuño.
O artigo 4.2 deste regulamento establece nas súas letras c), d), e) e f), respecto da composición do xurado, que distintos organismos, entidades e colexios profesionais proporán, cada un deles, un representante que actuará como vogal titular. Así mesmo, prevese a designación, do mesmo xeito, dun vogal suplente que actuará en caso de vacante, ausencia, enfermidade ou calquera outra causa que imposibilite a asistencia daquel titular.
O artigo 4.8, no parágrafo segundo deste regulamento, establece que os vogais a que se refire o parágrafo anterior, poderán ser substituídos polas entidades, organizacións e asociacións que os designasen, e os así nomeados permanecerán no seu cargo, como máximo, polo tempo que restase ao substituído para o cumprimento do seu mandato.
En virtude das ordes do 21 de xuño de 2010 (publicada no DOG do día 2 de xullo), do 9 de xullo de 2014 (publicada no DOG do día 28 de xullo ) e do 5 de maio de 2014 (publicada no DOG do día 12 de maio), pola que se nomean vogais do Xurado de Expropiación de Galicia, realizáronse os nomeamentos de vogais, titulares e suplentes, en representación de varios destes organismos e entidades. Por circunstancias varias relacionadas co período que lles corresponde por tempo de mandato e outras, o Colexio de Enxeñeiros de Camiños, Canais e Portos, o Colexio de Enxeñeiros Agrónomos e a Federación Galega de Municipios e Provincias achegaron cadansúas solicitudes de cambio de representante da institución e unha nova proposta de nomeamento de representantes do organismo/entidade correspondente.
Polo exposto,
Artigo único
Noméanse as persoas que se relacionan no anexo como vogais do Xurado de Expropiación de Galicia.
Santiago de Compostela, 16 de xuño de 2017
EXTRACTO da Orde do 2 de febreiro de 2017 pola que se establecen as bases reguladoras para a concesión das bolsas de formación na Dirección Xeral de Comercio e Consumo e se procede á súa convocatoria para o ano 2017 (código de procedemento IN225A).
Consellería de Economía, Emprego e Industria — III. Outras disposicións — 17/02/2017

BDNS (Identif.): 331249.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións:
(http://www.pap.minhap.go.es/bdnstrans/index):
Primeiro.
Persoas beneficiarias
Persoas que teñan unha titulación universitaria de licenciado/a, arquitecto/a, enxeñeiro/a ou de grao para complementar os coñecementos teóricos adquiridos nos seus estudos cunha formación práctica que lles permita afrontar con maiores garantías o seu futuro profesional.
Segundo.
Obxecto
Bolsas de formación que teñen como obxectivo contribuír á formación titorial de profesionais no campo da actividade comercial e do seu ámbito.
Terceiro.
Bases reguladoras
Publícanse conxuntamente na convocatoria.
Cuarto.
Importe
Destínase un total de 45.200,00 euros, dos cales 43.200,00 € corresponden á aplicación orzamentaria 2017.09.30.751A.480.0 e 2.000,00 € á aplicación orzamentaria 2017.09.30.751A.484.0.
Quinto.
Prazo de presentación de solicitudes
Un mes, que se contará a partir do día seguinte ao da publicación desta orde no
Diario Oficial de Galicia
.
Santiago de Compostela, 2 de febreiro de 2017
RESOLUCIÓN do 13 de febreiro de 2017, da Dirección Xeral de Inclusión Social, pola que se publican as entidades beneficiarias e o importe das axudas concedidas en virtude da Orde do 4 de xullo de 2016 pola que se establecen as bases reguladoras de subvencións para o investimento en centros de inclusión e emerxencia social e de programas que desenvolverán as corporacións locais para a inclusión social da poboación xitana, inmigrante e outras persoas en risco de exclusión, e se procede á súa convocatoria para os exercicios 2016-2017, cofinanciada polo Fondo Europeo de Desenvolvemento Rexional e Fondo Social Europeo 2014-2020.
Consellería de Política Social — III. Outras disposicións — 21/02/2017

De conformidade co disposto no artigo 15.1 da Lei 9/2007, do 13 de xuño, xeral de subvencións de Galicia, no artigo 17.1 da Lei 1/2016, do 18 de xaneiro, de transparencia e bo goberno, e no Decreto lexislativo 1/1999, do 7 de outubro, polo que se aproba o texto refundido la Lei de réxime financeiro e orzamentario de Galicia, publícanse as entidades beneficiarias e o importe das axudas concedidas en virtude da Orde do 4 de xullo de 2016. Estas axudas están cofinanciadas parcialmente polo Fondo Social Europeo e polo Fondo Europeo de Desenvolvemento Rexional 2014-2020, obxetivo temático OT 9. Promover a igualdade, a saúde e a inclusión social.
Finalidade da axuda: o establecemento de subvencións ás corporacións locais en réxime de concorrencia competitiva dirixidas á construción, reforma, adaptación e equipamento de centros de inclusión e emerxencia social e unidades funcionalmente vinculadas, así como ao desenvolvemento de programas polos servizos sociais de titularidade municipal que teñan por finalidade a inclusión sociolaboral de colectivos de elevada vulnerabilidade á exclusión social e laboral.
Norma reguladora: Orde do 4 de xullo de 2016 pola que se establecen as bases reguladoras de subvencións para o investimento en centros de inclusión e emerxencia social e de programas que desenvolverán as corporacións locais para a inclusión social da poboación xitana, inmigrante e outras persoas en risco de exclusión, e se procede á súa convocatoria para os exercicios 2016-2017, cofinanciada polo Fondo Europeo de Desenvolvemento Rexional e Fondo Social Europeo 2014-2020 (Diario Oficial de Galicia nº 135, do 18 de xullo de 2016).
Crédito orzamentario:
Santiago de Compostela, 13 de febreiro de 2017
a) Programas dirixidos á inclusión social da comunidade xitana.
b) Programas dirixidos á inclusión social da poboación inmigrante.
c) Programas dirixidos á inclusión social de persoas en situación ou risco de exclusión.
d) Programas complementarios de educación e apoio familiar dirixidos á inclusión social dos menores a cargo.
CORRECCIÓN DE ERROS. Orde do 10 de febreiro de 2017 pola que se ditan instrucións sobre a confección de nóminas do persoal ao servizo da Administración autonómica para o ano 2017.
Consellería de Facenda — III. Outras disposicións — 21/02/2017

Advertidos erros na referida orde publicada no DOG núm. 32, do 15 de febreiro de 2017, procede facer as seguintes correccións:
Na páxina 7014, na instrución segunda punto 2, onde di: «2. A contía mensual do complemento específico, co importe que se detalla no anexo IV desta orde, non experimentará incremento respecto da vixente en 31 de decembro de 2015 e percibirase en catorce mensualidades», debe dicir: «2. A contía mensual do complemento específico, co importe que se detalla no anexo IV desta orde, non experimentará incremento respecto da vixente en 31 de decembro de 2016 e percibirase en catorce mensualidades».
Nas páxinas 7036 e 7037, substitúese o anexo VI polo seguinte
Cotas mensuais de cotización á mutualidade xeral de funcionarios civís do Estado e á mutualidade xeral xudicial, correspondentes ao tipo do 1,69 %.
Nos meses de xuño e decembro aboarase por todos os funcionarios cota dobre, agás nos casos previstos no punto terceiro número 3 desta orde.
Cotas mensuais de dereitos pasivos dos funcionarios civís do Estado e do persoal ao servizo da Administración de xustiza, correspondentes ao 3,86 % do haber regulador.
Nos meses de xuño e decembro aboarase por todos os funcionarios cota dobre, agás nos casos previstos no punto terceiro número 3 desta orde.
RESOLUCIÓN do 8 de setembro de 2017 pola que se publican os convenios de colaboración asinados no segundo cuadrimestre de 2017.
Axencia Galega de Desenvolvemento Rural — III. Outras disposicións — 19/09/2017

De conformidade co disposto no artigo 15 da Lei 1/2016, do 18 de xaneiro, de transparencia e bo goberno, publícase a relación dos convenios de colaboración que asinou a Axencia Galega de Desenvolvemento Rural no segundo cuadrimestre de 2017 e que figuran no anexo.
Santiago de Compostela, 8 de setembro de 2017
DECRETO 32/2017, do 2 de marzo, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de construción dun itinerario peonil e ciclista na PO-250, Amoedo-Pazos de Borbén (punto quilométrico 6+500-7+320), no concello de Pazos de Borbén (clave PO/16/060.06).
Consellería de Infraestruturas e Vivenda — III. Outras disposicións — 04/04/2017

Antecedentes:
O 21 de novembro de 2016 publícase no Diario Oficial de Galicia (núm. 222) o Anuncio do 9 de novembro de 2016 polo que se somete ao trámite de información pública o proxecto de construción: itinerario peonil e ciclista na PO-250. Amoedo-Pazos de Borbén (p.q. 6+500-7+320), de clave PO/16/060.06, así como a relación individual de bens, dereitos e propietarios afectados polo proxecto referenciado.
Posteriormente, e tras a análise das alegacións, informes e certificados presentados, o 3 de febreiro de 2017 se aproba o expediente de información pública e definitivamente o proxecto de construción: itinerario peonil e ciclista na PO-250, Amoedo-Pazos de Borbén (p.q. 6+500-7+320), de clave PO/16/060.06.
Este proxecto de construción ten por obxecto a creación dunha senda compartida (peonil e ciclista), no treito da estrada PO-250 que vai desde o p.q. 6+500 (fin do núcleo de Amoedo) ao p.q. 7+320 (comezo do núcleo de Pazos), creando un itinerario continuo e seguro que beneficiará a circulación de peóns e ciclistas, que na actualidade non dispoñen de carril específico e circulan pola beiravía ou polo carril de circulación.
A competencia para a execución da expropiación forzosa, no ámbito das estradas non incorporadas á rede do Estado, con itinerarios que se desenvolvan integramente no seu territorio, correspóndelle á Comunidade Autónoma de Galicia, ao abeiro do punto dous do artigo 28 do Estatuto de autonomía de Galicia, aprobado pola Lei orgánica 1/1981, do 6 de abril.
Correspóndelle ao Consello da Xunta de Galicia, como órgano equivalente ao Consello de Ministros, no ámbito da Administración autonómica, o recoñecemento concreto da utilidade pública e a declaración da urxente ocupación dos bens afectados pola expropiación a que da lugar a realización dá obra, segundo o previsto nos artigos 10 e 52 da Lei do 16 de decembro de 1954, de expropiación forzosa.
Na súa virtude, por proposta da conselleira de Infraestruturas e Vivenda e logo da deliberación do Consello da Xunta de Galicia, na súa reunión do día dous de marzo de dous mil dezasete,
Artigo único
Declarar, en concreto, a utilidade pública e a necesidade de urxente ocupación para os efectos de expropiación forzosa, dos bens e dereitos que se concretan no expediente administrativo instruído, así como en calquera das modificacións que sexa necesario realizar para a execución do proxecto de construción: itinerario peonil e ciclista na PO-250, Amoedo-Pazos de Borbén (p.q. 6+500-7+320), de clave PO/16/060.06.
Santiago de Compostela, dous de marzo de dous mil dezasete